A IV. Országgyűlési Biztosok Hivatala fejezet a négy országgyűlési biztos és közös hivataluk tevékenységét és gazdálkodását foglalja magában. A fejezet hatáskörébe egy intézmény, az Országgyűlési Biztos Hivatala (1. cím) tartozik, törzskönyvi száma: 329145, honlapjának címe: www.obh.hu. Az intézmény az 1993. LIX. törvényben meghatározott feladatokat látja el. A gazdálkodási évben végzett szakmai tevékenységükről az országgyűlési biztosok a törvény 27. §-ának (1) bekezdése alapján az Országgyűlésnek tartoznak beszámolási kötelezettséggel. 

Az előirányzatok évközi alakulása

A fejezet költségvetési törvényben meghatározott eredeti előirányzata 1.154,0 millió forint volt. A Kormány hatáskörében a 2014/2004 (I. 22.) Kormány határozattal rendelkeztek az adatvédelmi biztos jogharmonizációval összefüggő, új törvényi feladatai ellátáshoz szükséges költségvetési fedezet biztosításáról. A költségvetés általános tartalékából 80,0 millió forint támogatást kapott a fejezet.
A fejezeti és intézményi hatáskörben történt előirányzat-módosításokra az előirányzat-maradvány felhasználása, átvett pénzeszköz és a nem tervezett saját bevétel keletkezése miatt került sor. Felügyeleti szervi előirányzat módosítás összesítve 0,8 millió forint, intézményi módosítás 136,2 millió forint értékben történt. 

Az előirányzat-módosítások jogcímenkénti és forrásonkénti megoszlását az alábbi táblázat mutatja be:

							          millió Ft-ban, egy tizedessel
2004. évi előirányzat módosítások levezetése	Kiadások	Bevételek	Átvett pénzeszköz
	Maradvány	Támogatás	Kiadásból személyi juttatás	
2003. évi CXVI. tv. szerinti előirányzat		1154,0								1154,0		641,6	
Módosítások jogcímenként												
- személyi juttatás		55,2		0,1		0,4		0,2		54,5		55,2	
- járulékok		17,9						0,1		17,8			
- dologi kiadás		65,8		1,6		0,1		89,0		-24,9			
-intézményi beruházás		74,0						40,6		33,4			
- egyéb intézményi felhalmozási kiadások		2,6						2,6					
- kölcsönök		1,5		1,5									
Módosított előirányzat		1371,0		3,2		0,5		132,5		1234,8		696,8	

A működési és felhalmozási költségvetés között fejezeti szinten – mely támogatási többletet nem eredményezett – 25,1 millió forint előirányzat-módosításra került sor, az intézmény számítástechnikai rendszerének fejlesztése miatt. 

A fejezet intézményében szervezeti átalakítás 2004-ben nem történt, az adatvédelmi törvény változása az adatvédelmi biztos jogharmonizációval összefüggő feladataival bővítette a feladatstruktúrát.
Az Országgyűlési Biztosok Hivatala eredeti költségvetési támogatása nem tartalmazott fejezeti kezelésű előirányzatot, az intézmény vállalkozási tevékenységet nem folytatott, gazdasági társaságban nem vett részt, alapítványt nem támogatott, letéti számlát nem vezetett. Az intézmény felügyelete alá alapítvány, közalapítvány, közhasznú társaság, gazdasági társaság nem tartozik.
A fejezet 2003. évi tényadatokhoz viszonyított 2004. évi kiadási és bevételi adatait az alábbi táblázat foglalja össze:

Megnevezés	2003. évi tény	2004. évi eredeti előirányzat	2004. évi módosított előirányzat	2004. évi tény	4/1	4/3	
	1.	2.	3.	4.	5.	6.	
	millió forintban, egy tizedessel	%-ban	
Kiadás		1039,1		1154,0		1371,0		1278,2		123,0		93,2	
ebből:
  személyi juttatás		607,1		641,6		696,8		693,2		114,2		99,5	
  központi beruházás													
Folyó bevétel		1,8				3,7		3,7		205,5		100,0	
Támogatás		1087,7		1154,0		1234,8		1234,8		113,5		100,0	
Előirányzat-maradvány		82,0				132,5		132,5		161,6		100,0	
Létszám (fő)		128		137		147		142		110,9		96,6	

Kiadások alakulása

A személyi juttatások módosított előirányzata 696,8 millió forint volt, melyet 99,5%-ban felhasznált a Hivatal. A köztisztviselői illetmények az összes személyi juttatás 76,0%-át teszik ki. 
Az adatvédelmi biztos az új törvényi feladatai ellátásához 10 fő létszámfejlesztést kapott. A módosítás után a Hivatal engedélyezett létszáma 147 fő volt, a december 31-én betöltött munkajogi létszám 150 fő, év végén az átlagos statisztikai állományi létszám 142 fő volt.

A munkaadókat terhelő járulék felhasználása a személyi juttatásokkal arányos volt az év során. A Hivatalnak járulék-visszafizetési kötelezettsége 1,7 millió forint értékben keletkezett.

A dologi kiadások eredeti előirányzata 285,6 millió forint, a módosított előirányzat 351,4 millió forint, a teljesítés 294,4 millió forint volt.
A főbb és jelentős változást mutató dologi kiadások alakulása a 2003. évi kiadásokhoz képest a következő:
•	készletbeszerzés				107,1 %
•	szolgáltatások				125,7 %
•	kiküldetés, reprezentáció			163,7 %

A készletbeszerzések kiadásainak növekedését az áremelkedésen kívül az új munkatársak egyszeri eszközökkel való ellátása okozta.
A szolgáltatási kiadások közül a közüzemi díjak kiadása az inflációt meghaladó mértékben változott. 2003-ban a székház közös használatú fűtési rendszerének költségmegosztása az épületben tartózkodó két intézmény között a felhasznált hőmennyiség alapján történt. A tárgyévben a bérlő részleges elköltözése miatt ez a megosztás légköbméter alapúra változott. 
A karbantartási kiadások 11%-kal emelkedtek, elsősorban az elavult fénymásolók, valamint a személygépkocsik javítási költségei miatt.

A kiküldetési, reprezentációs, reklám, propaganda költségek változását részben a külföldi kiküldetések és a résztvevők számának emelkedése, részben a Hivatal rendezésében lebonyolított nemzetközi tudományos konferencia okozta. A külföldi kiküldetési és a reprezentációs költségek a különböző nemzeti ombudsmani hivatalok közötti tapasztalatcserével kapcsolatos rendezvények, a partnerkapcsolatok, az Európa Tanács és az ENSZ Bizottságainak tisztségviselőivel való kapcsolattartás, valamint az Európai Unió tagállamainak adatvédelmi biztosaiból álló munkacsoport ülésein való rendszeres részvétel dologi kiadásait tartalmazzák. Valamennyi ombudsman részt vett a Nemzetközi Ombudsman Intézet VIII. világtalálkozóján Kanadában. 2003-ban a Hivatal 62, 2004-ben 83 külföldi utat (134%) finanszírozott részben vagy egészben.
Tárgyévben szervezte meg és bonyolította le a Hivatal az Európai Ombudsman Intézet által kezdeményezett „10 éves az ombudsmani intézmény Magyarországon” és „Kisebbségvédelem és ombudsman-valóság” című tudományos konferenciát, melyhez a központi költségvetés a kiadások egy részére külön támogatást nyújtott, 5,6 millió forint értékben. A konferencia teljes költsége 13,4 millió forint volt.

Az Országgyűlési Biztos Hivatala 2004-ben második alkalommal is nagy sikerrel vett részt a Sziget Fesztiválon. A „Civil Sziget”-en felállított sátorban bonyolított le a Hivatal vetélkedőket, játékokat, beszélgetéseket, előadásokat, és az érdeklődők megismerkedhettek az országgyűlési biztosok tevékenységével. A helyszínen lehetőség volt panaszok benyújtására is. A rendezvényen való részvétel 2,3 millió forintba került.

A fejezetnek átadott pénzeszköze az előző évekről áthúzódó, a MEH Informatikai Kormánybiztosságával közös finanszírozású pályázat maradványából keletkezett. A Hivatal iktató- és statisztikai rendszerét, valamint az adatvédelmi nyilvántartás internetes elérését megújító projekt - mely egyúttal biztosította a csatlakozást a Kormányzati Portálhoz - 2003-ban lezárult, ennek maradványát, 2,6 millió forintot a fejezet a pénzügyi zárás jóváhagyását követően 2004-ben visszautalta a kormányzatnak. 

A felhalmozási kiadások eredeti előirányzata 19,7 millió forint, a módosított előirányzat 96,3 millió forint, a teljesített kiadás 67,2 millió forint volt. A beruházások nagy részét továbbra is a számítástechnikai fejlesztések tették ki. A Hivatal számítástechnikai rendszerének folyamatos fejlesztésében, korszerűsítésében kiemelt területet képezett 2004-ben a rendszer biztonságának fokozása. A fejlesztésekre fedezetet részben – a 2003-ról áthúzódó kötelezettségvállalás miatt - az előirányzat-maradvány, részben a fejezeten belüli működési költségvetés átcsoportosítása biztosította. A Hivatalnál a tárgyévben egy személygépkocsi beszerzés történt, 9,8 millió forint értékben. 

A dolgozók lakásvásárlásának támogatására 2004-ben 1,5 millió forintot fordított a Hivatal. Az 5 év alatt visszafizetendő támogatásban 3 fő részesült, melyből 2 dolgozó még 2003-ban nyújtotta be kérelmet. A lakásalapba a Hivatal 2004-ben nem utalt át támogatást, a kérelmekre az előző kölcsönök visszafizetése fedezetet biztosított.

Bevételek alakulása

A fejezet intézményének rendszeres, tartós és tervezhető bevétele nincs, törvényben meghatározott feladata, alapvető tevékenységének ellátása ezt nem teszi lehetővé. A várható kiadásokat a költségvetési támogatásnak kell biztosítania. Az év során jelentkező bevételek jellemzően esetiek, nagyságrendjük a kiadási előirányzathoz képest elenyésző, ezért a finanszírozásba tartósan és biztonságosan nem vonhatók be. 

A költségvetési támogatás eredeti előirányzata 1.154,0 millió forint volt. Az adatvédelmi törvény módosítása miatt az általános tartalékból a fejezet támogatási többletet kapott 80,0 millió forint értékben. A költségvetési támogatás időarányos részét a Magyar Államkincstár havonta maradéktalanul folyósította, likviditási probléma nem merült fel. A Magyar Államkincstárral az adatszolgáltatás és kapcsolattartás folyamatos és problémamentes volt. 

Az összes pénzforgalmi bevétel az év folyamán 3,7 millió forint volt. A működési bevétel 2,2 millió forint, a dolgozóknak biztosított lakáskölcsönök visszatérülése 1,5 millió forint. A pénzforgalom nélküli bevétel - az előirányzat-maradvány igénybevétele - 132,5 millió forint volt. A fejezetnek behajthatatlan követelése nem volt. 
A működési bevételek felesleges készletértékesítésből, a dolgozók egyéb térítéseiből tevődtek össze, összesen 1,7 millió forint értékben. Működési célú pénzeszköz-átadásként a Magyar Közigazgatási Intézettől az éves továbbképzési terv végrehajtásához és a személyi feltételek megerősítésére összesen 0,5 millió forintot kapott az intézmény. A bevételek legnagyobb részét, 97,3%-át az előirányzat-maradvány igénybevétele tette ki. 

Az előző évi előirányzat-maradványból (132,5 millió forint) az intézmény 85,2 millió forintot fizetett be a központi költségvetésbe, intézményi beruházásokra 43,2 millió forintot, működési kiadásokra 4,1 millió forintot fordított a hivatal. A működési kiadásokból személyi juttatás 0,2 millió forint (köztisztviselők továbbképzésére biztosított támogatás) volt. 

2004-ben az intézménynél 92,8 millió forint előirányzat-maradvány keletkezett. Mivel az épület Országgyűlési Biztos Hivatala által elfoglalt területének jogi helyzete ebben az évben sem rendeződött, az 50,0 millió forint bérleti díj ismét maradványként jelent meg. Ezt az összeget visszahagyásra javasolta a fejezet, hogy tárgyalhasson az OTP Bank Rt.-vel az épület III. és IV. emelete bérleti jogának megváltásáról. A kötelezettségvállalással lekötött előirányzat-maradvány 40,8 millió forint, ebből intézményi beruházás 29,0 millió forint, dologi kiadás 7,0 millió forint, személyi juttatás és járulékai 4,8 millió forint. 

A számítástechnikai rendszer előző években elkezdett, és 2004-ben folytatott fejlesztésének köszönhetően az első félévben kiépült az informatikai rendszer üzemeltetését segítő menedzsment- és monitoring rendszer. Az év végén megkezdődött a szünetmentes áramkör rendszerének cseréje, valamint az adatvédelmi nyilvántartás önálló rendszerének kiépítése. 
Befejeződött a 2003-ban elkezdett feleslegessé vált, 0-ra leírt, erkölcsileg, fizikailag elavult és használaton kívüli számítástechnikai eszközök selejtezése és hasznosítása. A teljesen, 0-ra leírt eszközök bruttó értéke 25%-a a meglevő eszközállománynak. 

Budapest, 2005. május 13.

dr. Lenkovics Barnabás
az állampolgári jogok országgyűlési biztosa